Բանախոսի դիտարկմամբ, ՊՊԾ գնդի վրա հարձակման օրը հեռուսաըներությունները այդպես էլ չփոխեցին իրենց ծրագրային քաղաքականությունը եւ առաջին ժամերին չտվեցին այդ միջադեպի մասին տեղեկատվություն։ «Թեպետ լրատվության եւ լուսաբանման սուր կարիք կար։ Հեռուստաընկերությունները կողմնորոշված էին դեպի հեռուստացույցի դեմ պասիվ ժամանակ անցկացնող լսարանը, որոնց առաջին հերթին հետաքրքրում է ժամանցային հաղորդումներ ու սերիալներ։ Ուստի նրանք չփոխեցին իրենց ծրագրային քաղաքականությունը, թեպետ իրադարձության վերաբերյալ հրատապ ու խորը լրատվության սուր կարիք կար», - ասաց բանախոսը՝ հավելելով, որ անպայման չէր ողջ եթերը լցնել այդ իրադարձության վերաբերյալ նյութերով, կարելի էր թեկուզ սահմանափակվել կարճ պաշտոնական հաղորդագրությունների տրամադրմամբ։